**Մարգարեթ Շրամբյոք** (գերմ.՝ Margarete Schramböck; մայիսի 12, 1970(1970-05-12), St. Johann in Tirol, Kitzbühel District, Տիրոլ, Ավստրիա), ավստրիացի բիզնես մենեջեր և քաղաքական գործիչ, որն աշխատել է որպես թվային և տնտեսական հարցերի նախարար Սեբաստիան Կուրցի կառավարությունում, Շալենբերգի կառավարությունում, իսկ 2020 թվականի հունվարից մինչև 2022 թվականի մայիսը՝ Նեհամերի երկրորդ կառավարությունում, նախկինում աշխատել է այս պաշտոնում 2017 թվականի դեկտեմբերից մինչև 2019 թվականի հունիսը՝ Կուրցի առաջին կառավարությունում։ 2016 թվականի մայիսից մինչև 2017 թվականի հոկտեմբերը եղել է A1 Telekom Austria-ի գլխավոր գործադիր տնօրենը։ Շրամբյոքը Ավստրիայի ժողովրդական կուսակցության անդամ է։

Կրթություն
----------

Շրամբյոքը ծնվել է 1970 թվականի մայիսի 12-ին՝ Տիրոլի Սուրբ Յոհանում։ Սովորել է Սանկտ Յոհանի գիմնազիայում, որն ավարտել է 1989 թվականին։

Շրամբյոքը 1994 թվականին Վիեննայի տնտեսագիտության և բիզնեսի համալսարանում ստացել է մագիստրոսի կոչում՝ սոցիալական և տնտեսական գիտությունների ոլորտում (Mag. rer. soc. oec.)՝ ուսումնասիրելով ադամանդի միջազգային շուկա թեմայով մագիստրոսական թեզը։ 1997թվականին նույն դպրոցում ստացել է սոցիալական և տնտեսական գիտությունների դոկտորի աստիճան ՝ բիզնես խորհրդատվության ապագայի վերաբերյալ ատենախոսությամբ։ Նա շարունակել է կրթությունը՝ ընդունվելով Լիոնի համալսարան, ավարտել է 1999 թվականին։

Կարիերան մասնավոր հատվածում
---------------------------

1995 թվականից սկսած Շրամբյոքն աշխատում էր Alcatel-Lucent-ում՝ տարբեր պաշտոններում։ 1995 թվականից մինչև 1997 թվականը եղել է Կենտրոնական և Արևելյան Եվրոպայի աուդիտոր։ 1997 թվականին տեղափոխվել է ընկերության E Business թև՝ 1997 թվականից աշխատելով որպես ակտիվների կառավարման բաժնի ղեկավար, իսկ 1999 թվականից Ավստրիայի սպասարկման տնօրեն։ 2000 թվականին դարձել է NextIraOne Ավստրիայի հիմնադիր գործադիր տնօրենը։ 2008-2011 թվականներին նաև ղեկավարել է NextIraOne Գերմանիան։ Երբ ընկերությունը 2014 թվականին վերցրել է Dimension Data-ը՝ Շրամբյոքը ընկերությունում մնացել է որպես Dimension Data Austria-ի գործադիր տնօրեն։

2016 թվականի մայիսի 1-ից Շրամբյոքը դարձել է A1 Telekom Austria-ի՝ երկրի խոշորագույն հեռահաղորդակցման պրովայդերներից մեկի ղեկավարը։ Նրա պաշտոնավարումն ի սկզբանե նախատեսված էր հինգ տարի։ Սակայն 2017 թվականի հոկտեմբերի 17-ին Ավստրիայի օրենսդիր մարմնի ընտրություններից ընդամենը երկու օր անց, A1-ը հաստատել է, որ Շրամբյոքի պարտականությունները ժամանակավոր կստանձնի Մարկուս Գրաուսամը։

Քաղաքական կարիերա
-----------------

Թեև այդ ժամանակ Շրամբյոքը ոչ մի քաղաքական կուսակցության անդամ չէր, սակայն Ժողովրդական կուսակցության ներքին գործերի նախկին նախարար Յոհաննա Միկլ-Լեյթների մտերիմն էր։ Շրամբյոքը միանգամից ընտրվել է որպես պոտենցիալ նախարար և պաշտոնանկությունից շաբաթներ անց միացել Ժողովրդական կուսակցությանը։

Երբ 2017 թվականի դեկտեմբերի 18-ին կանցլեր Սեբաստիան Կուրցը և նրա կաբինետը ստանձնել են պաշտոնը, Շրամբյոքը դարձել է գիտության, հետազոտությունների և էկոնոմիկայի նոր նախարար։ Նույն օրը Շրամբյոքը հայտարարել է, որ միանալու է Տիրոլ կուսակցության ղեկավարությանը։ Նախարարների պարտականությունների բաշխումից հետո՝ քայլ, որը պարբերաբար արվում է խորհրդարանական մեծամասնության նոր առաջնորդների կողմից, 2018 թվականի հունվարի 8-ին Շրամբյոքը նշանակվել է թվային և տնտեսական հարցերի նախարար։

Ի լրումն ազգային մակարդակում իր դերի, Շրամբյոքը ծառայում է որպես Եվրոպական միության խորհրդի Եվրոպական հարցերի նախարարների հանդիպման ղեկավար՝ Եվրամիության խորհրդի նիստերից առաջ հավաքում է աջ կենտրոնամետ Եվրոպական ժողովրդական կուսակցության նախարարներին։

Շրամբյոքն ապրում է Ստորին Ավստրիայում՝ Վիեննայի մոտ գտնվող Սանկտ Անդրա-Վերդերն քաղաքում։

Պարգևներ և մրցանակներ
---------------------

* 2017: Տարվա տիրոլացի
* 2017: Վիեննայի պետական տնտեսագիտական համալսարանի տարվա մենեջեր

Ծանոթագրություններ
------------------

1. 1 2  Munzinger Personen (գերմ.)
2. ↑
3. ↑  "Margarete Schramböck - Bundesministerin für Digitalisierung und Wirtschaftsstandort". *Meine Abgeordneten* (in գերմաներեն). Retrieved 2022 թ․ մարտի 22.
4. ↑  "45-Jährige wird neue A1-Chefin". *oe24* (in գերմաներեն). 2016 թ․ փետրվարի 2. Retrieved 2022 թ․ մարտի 22.
5. 1 2  Sandra Baierl (2016 թ․ փետրվարի 8). "Neue TA-Chefin Schramböck: "Bin nicht gleich wieder weg"". *KURIER* (in գերմաներեն). Retrieved 2022 թ․ մարտի 22.
6. ↑  "Mexikaner setzen sich durch und A1-Chefin ab". *Der Standard* (in գերմաներեն). 2017 թ․ հոկտեմբերի 17. Retrieved 2022 թ․ մարտի 22.
7. 1 2  "Schramböck als Ministerin angelobt". *ORF* (in գերմաներեն). 2017 թ․ դեկտեմբերի 18. Retrieved 2022 թ․ մարտի 25.
8. 1 2  "Türkis-Blau: Das sind die neuen Minister" (in գերմաներեն). KURIER. 2017 թ․ դեկտեմբերի 16. Retrieved 2022 թ․ մարտի 25.
9. ↑  "Ministerinnen mittlerweile ÖVP-Mitglieder". *Profil* (in գերմաներեն). 2018 թ․ մարտի 29. Retrieved 2022 թ․ մարտի 25.
10. ↑  "Acht Minister erneut angelobt". *Die Presse* (in գերմաներեն). 2018 թ․ հունվարի 8. Retrieved 2022 թ․ մարտի 25.
11. ↑  "Video: Schramböck und Moretti sind die Tiroler des Jahres". *Tiroler Tageszeitung*. 2017 թ․ սեպտեմբերի 14. Արխիվացված է the original 2018 թ․ սեպտեմբերի 25-ին. Retrieved 2018 թ․ մայիսի 15.
12. ↑  "WU Managerin des Jahres 2017". *Vienna University of Economics and Business*. Արխիվացված է the original 2017 թ․ սեպտեմբերի 18-ին. Retrieved 2017 թ․ սեպտեմբերի 18.